ทรัมป์อ้างผลงานตัวเอง บีบอังกฤษแบน 5G หัวเว่ย
เมื่อ 14 ก.ค. นายไมค์ ปอมเปโอ รมว.ต่างประเทศสหรัฐฯ แถลงชื่นชมรัฐบาลอังกฤษที่สั่งยกเลิกการใช้อุปกรณ์ทั้งหมดของบริษัทหัวเว่ยของจีนในเครือข่าย 5G โดยให้ผู้ให้บริการอินเตอร์เน็ตไร้สายต้องหยุดซื้ออุปกรณ์ 5G ใหม่ของหัวเว่ยหลัง 31 ธ.ค.นี้ และต้องถอนอุปกรณ์ 5G ทั้งหมดของหัวเว่ยที่มีอยู่ออกจากระบบภายในสิ้นปี 2570 หลังถูกกดดันจากสหรัฐฯ ว่าจะเป็นภัยต่อความมั่นคงของชาติ เพราะหัวเว่ยอาจเป็นสายลับให้รัฐบาลจีน ขณะที่อังกฤษถูกจีนขู่ว่าจะใช้มาตรการตอบโต้ปอมเปโอชี้ว่าการตัดสินใจของอังกฤษสะท้อนฉันทามติระหว่างประเทศว่าหัวเว่ยกับบริษัทอื่นๆที่ไม่น่าไว้ใจเป็นภัยต่อความมั่นคงของชาติ ส่วนประธานาธิบดีโดนัลด์ ทรัมป์ อ้างว่าการที่นายกฯบอริส จอห์นสัน แห่งอังกฤษ ตัดสินใจห้ามใช้อุปกรณ์หัวเว่ยในระบบ 5 จี เป็นผลงานของตน ด้านนายหลิว เสี่ยวหมิง เอกอัครราชทูตจีนประจำอังกฤษเผยว่า น่าผิดหวังและเป็นการตัดสินใจที่ผิด ทั้งตั้งคำถามถึงการทำธุรกิจในอังกฤษ.
นายไมค์ ปอมเปโอ รมว.ต่างประเทศสหรัฐฯ แถลงชื่นชมรัฐบาลอังกฤษที่สั่งยกเลิกการใช้อุปกรณ์ทั้งหมดของบริษัทหัวเว่ยของจีนในเครือข่าย 5G หลัง 31 ธ.ค.นี้ หลังถูกกดดันจากสหรัฐฯ
แบนหัวเว่ย,หัวเว่ย,ไมค์ ปอมเปโอ,โดนัลด์ ทรัมป์,บอริส จอห์นสัน,อังกฤษ แบนหัวเว่ย,ข่าววันนี้